CELEX: 32013R0261
Language: el
Date: 2013-03-21 00:00:00
Title: Εκτελεστικός κανονισμός (ΕΕ) αριθ. 261/2013 του Συμβουλίου, της 21ης Μαρτίου 2013 , για την εφαρμογή του άρθρου 11 παράγραφοι 1 και 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

22.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 82/18
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 261/2013 ΤΟΥ ΣΥΜΒΟΥΛΊΟΥ
   της 21ης Μαρτίου 2013
   για την εφαρμογή του άρθρου 11 παράγραφοι 1 και 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 753/2011 του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11 παράγραφοι 1 και 4,
   Εκτιμώντας τα ακόλουθα:
   
               (1)
            
            
               Την 1η Αυγούστου 2011, το Συμβούλιο εξέδωσε τον κανονισμό (ΕΕ) αριθ. 753/2011.
            
         
               (2)
            
            
               Στις 11 και στις 25 Φεβρουαρίου 2013, η Επιτροπή του Συμβουλίου Ασφαλείας των Ηνωμένων Εθνών που συστήθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας, επικαιροποίησε και τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (3)
            
            
               Συνεπώς, το παράρτημα I του κανονισμού (ΕΕ) αριθ. 753/2011 πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 753/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2013.
      
         
            Για το Συμβούλιο
         
         
            Ο Πρόεδρος
         
         P. HOGAN
      
   
   
      (1)  ΕΕ L 199 της 2.8.2011, σ. 1.
   
      ΠΑΡΑΡΤΗΜΑ
      I.   Οι καταχωρίσεις που περιέχονται στον κατάλογο του παραρτήματος I του κανονισμού (ΕΕ) αριθ. 753/2011 και αφορούν τα κάτωθι πρόσωπα αντικαθίσταται από τις κατωτέρω καταχωρίσεις.
      Α.   Άτομα συνδεόμενα με τους Ταλιμπάν
      
                  1.
               
               
                  Abdul Jalil Haqqani Wali Mohammad [άλλως α) Abdul Jalil Akhund, β) Mullah Akhtar, γ) Abdul Jalil Haqqani, δ) Nazar Jan]
                  Τίτλος: α) Maulavi (Μολαβί), β) Mullah (Μουλάς). Λόγος καταχώρισης στον κατάλογο: αναπληρωτής υπουργός Εξωτερικών του καθεστώτος των Ταλιμπάν. Ημερομηνία γέννησης: περί το 1963. Τόπος γέννησης: α) Περιφέρεια Αrghandaab, επαρχία Κανταχάρ, Αφγανιστάν, β) Πόλη Κανταχάρ, επαρχία Κανταχάρ, Αφγανιστάν. Ιθαγένεια: Αφγανός. Αριθμός διαβατηρίου: OR 1961825 (διαβατήριο εκδοθέν στο όνομα Mullah Akhtar, στις 4 Φεβρουαρίου 2003 από το αφγανικό προξενείο στην Κουέτα, Πακιστάν· η ισχύς του έληξε στις 2 Φεβρουαρίου 2006). Άλλες πληροφορίες: α) πιστεύεται ότι βρίσκεται στη μεθοριακή περιοχή Αφγανιστάν/Πακιστάν, β) μέλος του διευθυντικού συμβουλίου των Ταλιμπάν από τον Μάιο του 2007, γ) μέλος της Οικονομικής Επιτροπής του Συμβουλίου των Ταλιμπάν, δ) αδελφός του Atiqullah Wali Mohammad. Ημερομηνία καταχώρισης από τον ΟΗΕ: 25.1.2001.
               
            
                  2.
               
               
                  Atiqullah Wali Mohammad (άλλως Atiqullah)
                  Τίτλος: α) Haji (Χατζής), β) Mullah (Μουλάς). Λόγος καταχώρισης στον κατάλογο: αναπληρωτής υπουργός Δημοσίων Έργων υπό το καθεστώς των Ταλιμπάν. Ημερομηνία γέννησης: περί το 1962. Τόπος γέννησης: α) Περιφέρεια Tirin Kot, Επαρχία Uruzgan, Αφγανιστάν, β) Χωριό Khwaja Malik, Περιφέρεια Arghandab, Επαρχία Kandahar, Αφγανιστάν. Ιθαγένεια: Αφγανός. Άλλες πληροφορίες: α) μέλος της Πολιτικής Επιτροπής του Ανώτατου Συμβουλίου των Ταλιμπάν από το 2010, β) πιστεύεται ότι βρίσκεται στη μεθόριο Αφγανιστάν/Πακιστάν, γ) ανήκει στη φυλή Alizai, δ) αδελφός του Abdul Jalil Haqqani Wali Mohammad. Ημερομηνία καταχώρισης από τον ΟΗΕ: 31.1.2001.
               
            Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
      Όταν οι Ταλιμπάν κατέλαβαν την Καμπούλ το 1996, ο Atiqullah έλαβε αξίωμα στην Κανταχάρ. Το 1999 ή το 2000 διορίστηκε πρώτος αναπληρωτής υπουργός Γεωργίας και στη συνέχεια διετέλεσε αναπληρωτής υπουργός Δημόσιων Έργων επί καθεστώτος Ταλιμπάν. Μετά την πτώση του καθεστώτος των Ταλιμπάν, ο Atiqullah έγινε υπεύθυνος επιχειρήσεων στο νότιο Αφγανιστάν. Το 2008 ανέλαβε καθήκοντα αναπληρωτή του κυβερνήτη Ταλιμπάν στην επαρχία Helmand του Αφγανιστάν.
      ΙΙ.   Η κατωτέρω καταχώριση προστίθεται στον κατάλογο του παραρτήματος I του κανονισμού (ΕΕ) αριθ. 753/2011.
      Α.   Άτομα συνδεόμενα με τους Ταλιμπάν
      
                  1.
               
               
                  Ahmed Shah Noorzai Obaidullah [άλλως α) Mullah Ahmed Shah Noorzai, β) Haji Ahmad Shah, γ) Haji Mullah Ahmad Shah, δ) Maulawi Ahmed Shah, ε) Mullah Mohammed Shah]
                  Τίτλος: α) Mullah (Μουλάς), β) Maulavi (Μολαβί). Ημερομηνία γέννησης: α) 1 Ιανουαρίου 1985, β) 1981. Τόπος γέννησης: Κουέτα, Πακιστάν. Αριθμός διαβατηρίου: πακιστανικό διαβατήριο με αριθμό NC5140251 εκδοθέν στις 23 Οκτωβρίου 2009 με ημερομηνία λήξης ισχύος 22 Οκτωβρίου 2014. Αριθμός εθνικού εγγράφου ταυτότητας: πακιστανική ταυτότητα με αριθμό 54401-2288025-9. Διεύθυνση: Κουέτα, Πακιστάν. Άλλες πληροφορίες: α) Ιδιοκτήτης και διαχειριστής των ανταλλακτηρίων συναλλάγματος Roshan. β) Προσέφερε χρηματοπιστωτικές υπηρεσίες στον Ghul Agha Ishakzai και σε άλλους Ταλιμπάν της Επαρχίας Helmand. Ημερομηνία καταχώρισης από τον ΟΗΕ: 26.2.2013
               
            Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:
      Ο Ahmed Shah Noorzai Obaidullah κατέχει και διαχειρίζεται τα ανταλλακτήρια συναλλάγματος Roshan τα οποία παρέχουν είτε οικονομική, υλική και τεχνολογική στήριξη είτε χρηματοπιστωτικές ή άλλες υπηρεσίες προς τους Ταλιμπάν ή προς υποστήριξή τους. Τα ανταλλακτήρια συναλλάγματος Roshan διαθέτουν και μεταβιβάζουν κεφάλαια για τη στήριξη των στρατιωτικών επιχειρήσεων των Ταλιμπάν και τη συμμετοχή τους στο εμπόριο ναρκωτικών στο Αφγανιστάν. Από το 2011, τα ανταλλακτήρια συναλλάγματος Roshan αποτελούν έναν από τους βασικούς φορείς για τη μετατροπή συναλλάγματος (hawalas) που χρησιμοποιούν οι Ταλιμπάν στην Επαρχία Helmand του Αφγανιστάν. Επί σειρά ετών, ο Ahmed Shah προσφέρει υπηρεσίες μετατροπής συναλλάγματος (hawala) σε ηγέτες των Ταλιμπάν στην Επαρχία και από το 2011 αποτελεί έναν έμπιστο φορέα μετατροπής συναλλάγματος των Ταλιμπάν. Στις αρχές του 2012, οι Ταλιμπάν διέταξαν τον Ahmed Shah να μεταβιβάσει συνάλλαγμα σε μια σειρά hawalas στην πόλη Lashkar Gah της Επαρχίας Helmand από όπου ένας ανώτερος αξιωματικός των Ταλιμπάν αναλάμβανε τη διάθεση των κεφαλαίων.
      Στα τέλη του 2011, ο Ahmed Shah συγκέντρωσε εκατοντάδες χιλιάδες δολάρια ΗΠΑ για την Οικονομική Επιτροπή των Ταλιμπάν και μεταβίβασε εκατοντάδες χιλιάδες δολάρια ΗΠΑ προς τους Ταλιμπάν, συμπεριλαμβανομένων ανώτερων αξιωματούχων τους. Επίσης στα τέλη του 2011, ο Ahmed Shah έλαβε, μέσω του παραρτήματος της hawala του στην Κουέτα του Πακιστάν, χρήματα εκ μέρους των Ταλιμπάν τα οποία χρησιμοποιήθηκαν για την αγορά λιπάσματος, τμημάτων αυτοσχέδιων εκρηκτικών μηχανισμών, στα οποία συμπεριλαμβάνονταν μπαταρίες και εκρηκτικό καλώδιο. Στα μέσα του 2011, ο πρόεδρος της Οικονομικής Επιτροπής των Ταλιμπάν Gul Agha Ishakzai διέταξε τον Ahmed Shah να καταθέσει αρκετά εκατ. δολάρια ΗΠΑ στα ανταλλακτήρια Roshan προς όφελος των Ταλιμπάν. Σύμφωνα με τον Gul Agha, όταν δινόταν διαταγή μεταβίβασης, ο ίδιος ενημέρωνε τον Ahmed Shah σχετικά με τον Ταλιμπάν που δρούσε ως παραλήπτης των χρημάτων. Κατόπιν, ο Ahmed Shah παρείχε το ζητηθέν ποσό μέσω του συστήματος hawala που διαθέτει. Από τα μέσα του 2010, ο Ahmed Shah διακινούσε χρήματα μεταξύ Πακιστάν και Αφγανιστάν προς όφελος αξιωματούχων των Ταλιμπάν και λαθρεμπόρων ναρκωτικών. Κατά το 2011, ο Ahmed Shah εκτός από τις δραστηριότητες μεσολάβησης, προέβη και σε χορηγίες μεγάλων αλλά αδιευκρίνιστων ποσών προς τους Ταλιμπάν.